CELEX: 32015R1324
Language: da
Date: 2015-07-31
Title: Rådets forordning (EU) 2015/1324 af 31. juli 2015 om ændring af forordning (EU) nr. 204/2011 om restriktive foranstaltninger på baggrund af situationen i Libyen

1.8.2015   
            
            
               DA
            
            
               Den Europæiske Unions Tidende
            
            
               L 206/10
            
         RÅDETS FORORDNING (EU) 2015/1324
   af 31. juli 2015
   om ændring af forordning (EU) nr. 204/2011 om restriktive foranstaltninger på baggrund af situationen i Libyen
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 215,
   under henvisning til Rådets afgørelse (FUSP) 2015/1333 af 31. juli 2015 om restriktive foranstaltninger på baggrund af situationen i Libyen og om ophævelse af afgørelse 2011/137/FUSP af 28. februar 2011 (1),
   under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
   ud fra følgende betragtninger:
   
               (1)
            
            
               Rådets forordning (EU) nr. 204/2011 (2) giver visse foranstaltninger i afgørelse 2011/137/FUSP virkning.
            
         
               (2)
            
            
               Afgørelse (FUSP) 2015/1333 afsluttede en undersøgelse af de personer og enheder, der er opført på listen i bilag II og IV til afgørelse 2011/137/FUSP. Ved afgørelse (FUSP) 2015/1333 blev de restriktive foranstaltninger, der blev indført ved afgørelse 2011/137/FUSP som ændret, også konsolideret i en ny retsakt. Der er behov for en teknisk ændring af forordning (EU) nr. 204/2011 for at bringe den i overensstemmelse med afgørelse (FUSP) 2015/1333.
            
         
               (3)
            
            
               Denne ændring hører under anvendelsesområdet for traktaten om Den Europæiske Unions funktionsmåde, og er lovgivning på EU-plan nødvendig for at gennemføre den, navnlig for at sikre, at de økonomiske aktører i alle medlemsstaterne anvender den på samme måde.
            
         
               (4)
            
            
               Forordning (EU) nr. 204/2011 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   I forordning (EU) nr. 204/2011 foretages følgende ændringer:
   
               1)
            
            
               Artikel 3, stk. 2, litra c), affattes således:
               
                           »c)
                        
                        
                           ydelse af teknisk bistand, finansiering eller finansiel bistand i forbindelse med
                           
                                       i)
                                    
                                    
                                       militært udstyr, herunder våben og tilknyttet materiel, som ikke er omfattet af litra b), og som udelukkende er bestemt til sikkerheds- og nedrustningsstøtte til den libyske regering, og som på forhånd er godkendt af Sanktionskomitéen
                                    
                                 
                                       ii)
                                    
                                    
                                       ikkedødbringende militærudstyr, der udelukkende er bestemt til sikkerheds- og nedrustningsstøtte til den libyske regering«.
                                    
                                 
                     
         
               2)
            
            
               Artikel 8 affattes således:
               
                           a)
                        
                        
                           I stykke 1 affattes indledningen og litra a) således:
                           »1.   Uanset artikel 5 kan medlemsstaternes kompetente myndigheder med hensyn til personer, enheder eller organer, der er opført på listen i bilag II, og enheder, der er omhandlet i artikel 5, stk. 4, tillade frigivelse af visse indefrosne pengemidler eller økonomiske ressourcer, hvis følgende betingelser er opfyldt:
                           
                                       a)
                                    
                                    
                                       de pågældende pengemidler eller økonomiske ressourcer er omfattet af en tilbageholdelsesret, der er fastslået ved dom, administrativ afgørelse eller voldgiftskendelse, eller af en dom, administrativ afgørelse eller voldgiftskendelse, der er afsagt
                                       
                                                   i)
                                                
                                                
                                                   forud for den dato, hvor personen, enheden eller organet blev opført på listen i bilag II, eller
                                                
                                             
                                                   ii)
                                                
                                                
                                                   forud for den dato, hvor enheden omhandlet i artikel 5, stk. 4, blev udpeget af FN's Sikkerhedsråd.«
                                                
                                             
                                 
                     
                           b)
                        
                        
                           Stykke 2, litra c), affattes således:
                           
                                       »c)
                                    
                                    
                                       afgørelsen er ikke til fordel for fysiske eller juridiske personer, enheder eller organer, der er opført på listen i bilag II eller III, og«.
                                    
                                 
                     
         
               3)
            
            
               I artikel 8b, stk. 2, affattes litra a) således:
               
                           »a)
                        
                        
                           den pågældende kompetente myndighed har fastlagt, at betalingen ikke er i strid med artikel 5, stk. 2, og heller ikke er til fordel for en enhed omhandlet i artikel 5, stk. 4«.
                        
                     
         Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 31. juli 2015.
      
         
            På Rådets vegne
         
         J. ASSELBORN
         
            Formand
         
      
   
   
      (1)  Se side 34 i denne EUT.
   
      (2)  Rådets forordning (EU) nr. 204/2011 af 2. marts 2011 om restriktive foranstaltninger på baggrund af situationen i Libyen (EUT L 58 af 3.3.2011, s. 1).